open-index/open-wikipedia-markdown huggingface dataset:
Żagań

**Żagań** (čes. *Záhaň*, nem. *Sagan*) je mesto v juhozápadnom Poľsku, v Lubuskom vojvodstve pri hraniciach s Nemeckom, so štatútom hlavného mesta vidieckeho okresu Powiat żagański. Leží nad riekou Bóbr na pohraničí Sliezskej nížiny a Trebnických pahorkov. Južne od mesta sa rozprestierajú Dolnosliezske lesy. Býva tu 26&nbsp;665 obyvateľov (stav z roku 2004).          

## Dejiny mesta
Żagań vznikol podľa historických údajov už v druhej polovici 12. storočia vďaka poľskému kniežaťu  Boleslavovi IV. Kučeravému; prvá poznámka o meste pochádza z roku 1202. Mestské práva mu boli pridelené v roku 1285. Żagań bol v nasledujúcich storočiach hlavným mestom Żagańského kniežatstva a patril vládcom zo sliezskej vetvy dynastie Piastovcov. V 17. storočí sa mesto stalo časťou majetku kniežaťa Albrechta z Valdštejna. Na konci 18. storočia vlastníctvo prešlo na rod Petra Birona a potom kniežaťa z Benevente Talleyranda. Na konci 19. a na začiatku 20. storočia mesto ako časť Sliezska patrilo k územiu Pruska. Po druhej svetovej vojne sa stalo časťou Poľska.

## Pamiatky
* Kláštor augustiánov (Klasztor Augustianów)
* Kláštor jezuitov (Klasztor Jezuitów)
* Kostol sv. Petra a Pavla (Kościół Świętego Piotra i Pawła)
* Kostol Svätého Ducha (Kościół Świętego Ducha)

## Partnerské mestá
* Duns, Škótsko
* Netphen, Nemecko
* Ortrand, Nemecko
* Teltow, Nemecko
* Saint-Omer, Francúzsko

## Iné projekty

Kategória:Mestá v Lubuskom vojvodstve
Sagan

**Sagan** môže byť:

* nemecký názov poľského mesta Żagań
* mesto v Etiópii, pozri Sagan (mesto)
* rieka v Etiópii, pozri Sagan (rieka)
* planétka, pozri 2709 Sagan
* francúzsky film z roku 1988, pozri Sagan (film)
* priezvisko, pozri Sagan (priezvisko), napr.:
** Carl Sagan (1934 – 1996), astronóm USA
** Jacob Dungau Sagan (* 1946), malajzijský politik
** Juraj Sagan (* 1988), slovenský cyklista
** Peter Sagan (* 1990), slovenský cyklista, brat Juraja
** Françoise Saganová (1935 – 2004), francúzska spisovateľka
** Leontine Saganová (1889 – 1974), rakúska herečka a divadelná režisérka
NGC 6595

**NGC 6595** je emisná hmlovina s otvorenou hviezdokopou v súhvezdí Strelec, ktorú objavil anglický astronóm John Herschel 14. júla 1830.

## Pozri aj
* Zoznam NGC objektov

Kategória:Súhvezdie Strelec
6595
Kategória:Astronomické objekty objavené v roku 1830
NGC 6596

**NGC 6596** je otvorená hviezdokopa v súhvezdí Strelec, ktorú objavil britsko-nemecký astronóm William Herschel 27. júna 1786.

## Pozri aj
* Zoznam NGC objektov

Kategória:Súhvezdie Strelec
6596
Kategória:Astronomické objekty objavené v roku 1786
Humphreyov cyklus

**Humphreyov cyklus** alebo **Humphreyov obeh**  je ideálny tepelný obeh pozostávajúci z vratných zmien. 

Humphreyov cyklus popisuje prácu turbíny kde prívod tepla sa uskutočňuje pri konštantnom objeme za nárastu tlaku a odvod tepla sa uskutočňuje pri konštantnom tlaku. Takéto priblíženie je možné použiť iba pre plynovú turbínu s impulzovým prívodom plynov. Odvod tepla je realizovaný voľným opustením turbíny do prostredia s konštantným tlakom, čo zhruba zodpovedá predpokladom modelu.

## Diagram Humphreyovho cyklu
thumb|250px|Znázornenie Humpreyovho cyklu v ''p-V'' diagrame. 
Jednotlivé fázy Humphreyovho cyklu znázorňuje diagram vyjadrujúci závislosť tlaku od objemu (*[[p-V diagram]]*). Zanesením všetkých štyroch fáz cyklu do jedného diagramu získame oblasť ohraničenú dvomi adiabatami a izochorou a izobarou. Obsah tejto oblasti zodpovedá práci vykonanej strojom. 

: A = Q_p - Q_o  

* krivka medzi bodmi 1 a 2 — adiabatická kompresia
* krivka medzi bodmi 2 a 3 — izochorický prívod tepla 
* krivka medzi bodmi 3 a 4 — adiabatická expanzia
* krivka medzi bodmi 4 a 1 — izobarický odvod tepla

## Učinnosť Humphreyovho cyklu
Účinnosť Humphreyovho cyklu závisí iba na
* kompresnom pomere, t. j. pomere objemu v stave 1 k objemu v stave 2,3 ( **&epsilon;** )
* exponente adiabaty - Poissonovej konštante ( **k** )
* množstva izochoricky privedeného tepla, t. j. pomere tlaku v stave 3,4 k tlaku v stave 2 ( **&lambda; <sub>p</sub>** )
 
 \eta =  1 - \frac{1}{\epsilon ^{k-1}} . \frac{k.(\lambda_p^{\frac{1}{k}} - 1)}{\lambda_p - 1} 

## Referencie
* Trnka J., Urban J.: *Spaľovacie motory*. Alfa Bratislava, 1992.

Kategória:Cykly tepelných strojov
Kategória:Eponymické termíny vo fyzike
Ericssonov-Braytonov cyklus

**Ericssonov—Braytonov cyklus** alebo **Ericssonov—Braytonov obeh**  je ideálny tepelný obeh pozostávajúci z vratných zmien. 

Ericssonov—Braytonov cyklus popisuje prácu turbíny kde prívod a odvod tepla sa uskutočňuje pri konštantnom tlaku. Takéto priblíženie je možné použiť pre rovnotlakú plynovú turbínu alebo spaľovaciu turbínu. 

## Diagram Ericssonovho—Braytonovho cyklu
thumb|250px|Znázornenie Ericssonovho-Braytonovho cyklu v ''p-V'' diagrame. 
Jednotlivé fázy Ericssonovho—Braytonovho cyklu znázorňuje diagram vyjadrujúci závislosť tlaku od objemu (*[[p-V diagram]]*). Zanesením všetkých štyroch fáz cyklu do jedného diagramu získame oblasť ohraničenú dvomi adiabatami a dvoma izobarami. Obsah tejto oblasti zodpovedá práci vykonanej strojom 

: A \equiv Q_p - Q_o  

* krivka medzi bodmi 1 a 2 — adiabatická kompresia
* krivka medzi bodmi 2 a 3 — izobarický prívod tepla 
* krivka medzi bodmi 3 a 4 — adiabatická expanzia
* krivka medzi bodmi 4 a 1 — izobarický odvod tepla

## Učinnosť Ericssonovho—Braytonovho cyklu
Účinnosť Ericssonovho-Braytonovho cyklu závisí iba na
* kompresnom pomere, t. j. pomere objemu v stave 1 k objemu v stave 2 (*&epsilon;*)
* exponente adiabaty – Poissonovej konštante (*k*)

:  \eta =  1 - \frac{1}{\epsilon ^{k-1}} =  1 - \epsilon ^{1-k}   

:  \eta =  1 - \frac{1}{\left( \dfrac{p_2}{p_1} \right) ^{(\frac{k-1}{k})}} =  1 - \left( \frac{p_1}{p_2} \right) ^{(\frac{1-k}{k})}   

## Referencie
* Trnka J., Urban J.: Spaľovacie motory. Alfa Bratislava, 1992. 

## Iné projekty

Kategória:Cykly tepelných strojov
Kategória:Eponymické termíny vo fyzike
Braytonov cyklus

**Braytonov** cyklus je jeden z teoretických pracovných cyklov plynových turbín:
*pre cyklus bez regenerácie tepla pozri: Ericssonov-Braytonov cyklus
*pre cyklus s regeneráciou tepla pozri: Jouleov-Braytonov cyklus

Kategória:Cykly tepelných strojov
Jouleov-Braytonov cyklus

**Jouleov-Braytonov cyklus** alebo **Jouleov-Braytonov obeh** je ideálny tepelný obeh pozostávajúci z vratných zmien. 

Jouleov-Braytonov cyklus je modifikáciou Ericssonovho-Braytonovho cyklu s cieľom zvýšiť jeho účinnosti. Popisuje prácu turbíny, kde prívod a odvod tepla sa uskutočňuje pri konštantnom tlaku ale:
* kompresia je izoentropická
* využíva sa úplná regenerácia tepla (odchádzajúci plyn ohrieva vstupujúci plyn)
Takýto model nie je možné v praxi dosiahnuť, pretože vyžaduje protiprúdový výmenník tepla s nekonečne veľkou výmennou plochou, a nulovým teplotným spádom medzi ohrievanou a ohrievajúcou látkou. 
Prakticky sa dá tomuto cyklu priblížiť viacstupňovou kompresiou s medzichladením a viacstupňovou expanziou s prihrievaním.

## Diagram Jouleovho-Braytonovho cyklu
thumb|250px|Znázornenie Jouleovho-Braytonovho cyklu v ''p-V'' diagrame. Červenou šípkou je naznačená regenerácia tepla. 
Jednotlivé fázy Jouleovho-Braytonovho cyklu znázorňuje diagram vyjadrujúci závislosť tlaku od objemu (*[[p-V diagram]]*). Zanesením všetkých štyroch fáz cyklu do jedného diagramu získame oblasť ohraničenú dvomi adiabatami a dvoma izobarami. Obsah tejto oblasti zodpovedá práci vykonanej strojom 

: A \equiv Q_p + Q_p' - Q_o - Q_o'\,\! 

* krivka medzi bodmi 1 a 2 – izoentropická kompresia
* krivka medzi bodmi 2 a 3 – izobarický prívod tepla 
* krivka medzi bodmi 3 a 4 – izoentropická expanzia
* krivka medzi bodmi 4 a 1 – izobarický odvod tepla

V diagrame je pre porovnanie naznačený aj Ericssonov-Braytonov cyklus a smer regenerácie tepla. Teoreticky platí **Q_p' = Q_o**'

## Učinnosť Ericssonovho-Braytonovho cyklu
Za vyššie popísaných podmienok účinnosť Ericssonovho-Braytonovho cyklu závisí iba:
* od teplôt v stave 1,2 a 3,4

: \eta = 1- \frac {T_{1,2}}{T_{3,4}}\,\! 

je teda rovnaká ako účinnosť Carnotovho cyklu

## Referencie
* Trnka J., Urban J.: Spaľovacie motory. Alfa Bratislava, 1992.

Kategória:Cykly tepelných strojov
Kategória:Eponymické termíny vo fyzike
Scenery

**Scenery** je v súčasnosti neaktívna sopka na ostrove Saba, najsevernejšom ostrove v Karibskom mori. S výškou 870&nbsp;m je to zároveň najvyšší vrch Holandského kráľovstva. Svahy sopky sú posiate početnými lávovými dómami.

## Geologická stavba
Sopka leží na zlomovom systéme, prebiehajúcom v línii severovýchod-juhozápad, ktorý je zdrojom seizmickej aktivity aj v súčasnosti a aktívnych horúcich prameňov na severovýchodnom a juhozápadnom pobreží ostrova, ako aj v priľahlých morských plytčinách.

Masív je tvorený prevažne andezitmi, bazalty sa vyskytujú len v zriedka. Morfologicky prevládajú lávové dómy a pyroklastické prúdy, ale v menšej miere sú zastúpené aj pemzové depozity plínijských erupcií. Rozšírené sú aj hydrotermálne premenené horniny a sírna mineralizácia, ktorá bola predmetom komerčnej ťažby v minulosti. Vek najstarších hornín sa odhaduje na 400&nbsp;000&nbsp;rokov, posledná erupcia sa odohrala tesne pred príchodom prvých európanov na ostrov - v roku 1640.

V rokoch 1995 až 1997 sa zvýšila seizmická aktivita, ako aj teplota vody horúcich prameňov (o 7-12&nbsp;°C), čo naznačuje možné obnovenie vulkanickej činnosti masívu.

## Iné projekty

## Externé odkazy
* www.volcano.si.edu - stratovulkán Scenery na Global Volcanism Program 

Kategória:Sopky Karibiku
Kategória:Sopky Holandského kráľovstva
Kategória:Stratovulkány
Kategória:Najvyššie vrchy štátov
Soufrière Hills

**Soufrière Hills** je komplexný, prevažne andezitový stratovulkán, nachádzajúci sa na ostrove Montserrat v Karibskom mori.

Sopka bola dlho neaktívna, od roku 1630 až do prebudenia v roku 1995, keď eruptuje len s malými prestávkami. Erupcie spôsobili, že väčšina ostrova sa stala neobývateľnou, vrátane hlavného mesta Plymouth, ktoré bolo zasiahnuté pyroklastickým prúdom a pokryté niekoľko metrov hrubou vrstvou sopečného prachu a popola.

Sopka je tvorená viacerými lávovými dómami a sopečnými kužeľmi (*Garibaldi Hill*, *Silver Hill*, *Chance's Peak*, *Castle Peak*, atď.). Láva je eruptovaná z hlavného krátera (*English's Crater*) s priemerom asi 1&nbsp;km.

## Iné projekty

## Externé odkazy
* www.volcano.si.edu  - stratovulkán Soufrière Hills na Global Volcanism Program 

Kategória:Sopky zámorských území Spojeného kráľovstva
Kategória:Sopky Karibiku
Kategória:Stratovulkány
Kategória:Aktívne sopky
Kategória:Montserrat
Graphics Interchange Format

**GIF** (*Graphics Interchange Format*) je grafický formát určený pre rastrovú grafiku. GIF používa kompresiu LZW, ktorá je bezstratová, na rozdiel napríklad od formátu JPEG, ktorý používa stratovú kompresiu. GIF je teda vhodný pre uloženie tzv. perokresby (nápisy, plány, logá). GIF umožňuje tiež jednoduché animácie.

Nevýhodou GIF je obmedzenie maximálneho počtu súčasne použitých farieb farebnej palety – naraz môže byť využitých 256 farieb (8 bitov). Toto obmedzenie nemá formát PNG, ktorý sa hodí k rovnakým účelom ako GIF a ponúka dokonca lepšiu kompresiu. Formát PNG však neumožňuje animácie.

Formát GIF sa podobne ako formáty PNG a JPEG používa pre WWW grafiku na internete.

## GIF 87a a GIF 89a
Pôvodná verzia formátu GIF sa nazýva 87a. V roku 1989, spoločnosť CompuServe vytvorila rozšírenú verziu formátu GIF nazvanú 89a. GIF 89a pridal podporu viacero obrázkov (jednoduché animácie), prekladanie (interlacing) a možnosť uloženia ďalších metadát. Prvých 6 bajtov (v ASCII) na začiatku súboru informuje o verzii GIFu – či teda ide o GIF87a alebo GIF89a.

Podľa MIME má GIF pridelený typ `image/gif` (definované v RFC 1341).

## Pozri aj
* PNG
* JPEG
* SVG

Kategória:Grafické súborové formáty
Akershus

right|thumb|Poloha

**Fylke Akershus** je administratívny kraj (fylke) na juhovýchode Nórska. Správnym centrom územia je hlavné mesto Oslo, ktoré ale nie je súčasťou územia. Oslo a Akershus majú spoločnú správu - *Fylkesmann i Oslo og Akershus*. Akershus je podľa počtu obyvateľov druhou najväčšou nórskou oblasťou (*fylke*), prvou je susedné Oslo. V roku 2005 dosiahol počet obyvateľov 494&nbsp;218. Rozloha oblasti je 4&nbsp;918 km².

Akershus hraničí so&nbsp;správnymi jednotkami Hedmark, Oppland, Buskerud, Oslo a&nbsp;Østfold a&nbsp;tiež so švédskym krajom Värmland. 

Názov Akershus je odvodený od mena pevnosti a&nbsp;vznikol údajne zo&nbsp;staronórskeho *akr+hús*&nbsp;= *pole+hrad*. 

Akershus sa delí na na štyri kraje: Vestområdet, Follo, Nedre Romerike, Øvre Romerike. Vestområdet, tvorený z obcí Asker a&nbsp;Bærum, je od zvyšnej časti oddelený najsevernejším výbežkom Oslofjordu&nbsp;– Vestfjodenom&nbsp;– a&nbsp;mestom Oslo. Kým Vestområdet leží na západe Akershusu, oblasť Follo leží na juhu medzi Oslofjordom na západe a&nbsp;jazerom Øyeren na východe. 

Na severe Akershusu leží jazero Mjøsa, ktoré je odvodňované riekou Vorma, ktorá sa po 25&nbsp;km vlieva pri&nbsp;Årnes sprava do rieky Glomma. Glomma priteká od severovýchodu a&nbsp;smeruje k&nbsp;jazeru Øyeren, do ktorého sa vlieva v&nbsp;jeho severnej časti. Južná časť jazera patrí už k&nbsp;Østfoldu. Za zmienku stoja ešte jazerá Hurdalssjøen na severe a&nbsp;Setten na juhovýchode.

V&nbsp;Akershusu sa nachádzajú mnohé predmestia Osla a&nbsp;Akershus je tak jednou z&nbsp;najhustejšie osídlených oblastí v&nbsp;Nórsku. Prechádzajú ním hlavné železničné trate spájujúce Oslo so zvyškom Nórska a tiež diaľnice a&nbsp;cesty&nbsp;– s&nbsp;mnohými križovatkami a&nbsp;stanicami ako Asker, Sandvika, Ski a&nbsp;Lillestrøm.

Na severovýchode Akershusu, asi 48&nbsp;km na sever od Osla, leží pre Nórov historicky významná obec Eidsvoll, v ktorej Nórske národné zhromaždenie odsúhlasilo v roku 1814 prijatie ústavy. Blízko je tiež medzinárodné letisko Gardermoen&nbsp;– ICAO: ENGM. V obci Asker má nehnuteľnosti nórsky korunný princ.

## Okresy (kommune)
* Asker, Vestområdet
* Aurskog-Høland, Nedre Romerike
* Bærum, Vestområdet
* Eidsvoll, Øvre Romerike
* Enebakk, Follo
* Fet, Nedre Romerike
* Frogn, Follo
* Gjerdrum, Øvre Romerike
* Hurdal, Øvre Romerike
* Lørenskog, Nedre Romerike
* Nannestad, Øvre Romerike
* Nes, Øvre Romerike
* Nesodden, Follo
* Nittedal, Nedre Romerike
* Oppegård, Follo
* Rælingen, Nedre Romerike
* Skedsmo, Nedre Romerike
* Ski, Follo
* Sørum, Nedre Romerike
* Ullensaker, Øvre Romerike
* Vestby, Follo
* Ås, Follo

Najväčšími mestami Akershusu sú Lillestrøm, Skedmokorset, Jessheim, Asker a&nbsp;Sandvika.

## Iné projekty

## Externé odkazy
* Fylke Akershus 


Kategória:Østlandet
Ergonómia

**Ergonómia** (*z gréčtiny .: ergon´= práca + nomos = zákony*) je veda zaoberajúca sa vzťahmi vznikajúcimi medzi človekom a prostredím, ktoré ho obklopuje. Či už ide o tvary, materiály, osvetlenie, rozmery a pod.
Cieľom je príslušným odborníkom (architektom, dizajnérom a pod.) pripraviť materiál, na základe ktorého je možné vytvoriť také pracovné podmienky, ktoré podporujú optimálny výkon človeka a jeho pohodu. 
V ergonómii sa používajú poznatky z antropológie, biomechaniky, fyziológie a tiež psychológie.

Základné zásady, vrátane technických požiadaviek pre zariadenia používané osobami s obmedzenou schopnosťou pohybu a orientácie môžme nájsť napríklad v odbornej literatúre, legislatíve, alebo normách. Napríklad:
* Evropská příručka pro přístupné prostředí vytvářené výstavbou.
* STN EN 81-70 Prístupnosť výťahov vrátane osôb s obmedzenou schopnosťou pohybu a orientácie
* Príloha vyhlášky 532/2002 - "VŠEOBECNÉ TECHNICKÉ POŽIADAVKY ZABEZPEČUJÚCE UŽÍVANIE NA STAVBY UŽÍVANÉ OSOBAMI S OBMEDZENOU SCHOPNOSŤOU POHYBU A ORIENTÁCIE"

Náznaky prvých poznatkov pozorujeme už v čase prvej egyptskej ríše a o prvú „príručku“ rozvrhnutia pracovného prostredia pre chirurga sa pokúsil Hippokratés.

Až s priemyselnou revolúciou dochádza k prepracovanejšiemu prístupu k optimalizácii pracovného prostredia. Za zakladateľa sa považuje Frederic Winslow Taylor a jeho „vedecký manažment“. Ide o publikáciu z r.1911 The principals of Scientific Management. Išlo o spôsob, ako vytvoriť optimálne podmienky pre vykonávanie danej úlohy. Napr. znížením hmotnosti pracovného nástroja je zamestnanec schopný vykonať v pracovnom čase daný úkon viackrát. 

Neskôr na jeho tézy nadviazali Frank a Lillian Gilberthovci. Prínos spočíval hlavne v optimalizácii pohybov jednotlivých pracovníkov. Teda zaoberal sa prostredím a vzťahmi človek a vzdialenosti medzi pracoviskami.

Tento výskum napadli Vladimir Michajlovič Bechterev a Vladimir Nikolajevič Mjasičev (na Prvej konferencii o vedeckej organizácii práce r. 1926 ), pričom tvrdili, že daný systém robí z ľudí stroje. Zastávali naopak názor, že je nutné zvyšovať organizáciu práce, znižovať stresový faktor, znižovať na najnižšiu možnú úroveň stereotypnosť v práci a pod.

Tak ako to opísal aj Charlie Chaplin vo filme Modern times (Moderná doba)

https://www.youtube.com/watch?v=DfGs2Y5WJ14

Ako prvý závadza Taylorove a Gilberthove zásady do svojej výroby Henry Ford. Práve vďaka tomu majú možnosť aj ľudia zo strednej a nižšej spoločenskej vrstvy kúpiť si „luxuxsný“ tovar - Ford model T.

Teda prvým „ergonomicky“ (podľa Gilbertha/Forda) vyrábaným výrobkom je Ford Model T.

## Referencie
Sliezsko

**Sliezsko** (, , , ) je historické územie rozkladajúce sa v súčasnosti sčasti v Poľsku (väčšina území), sčasti v Česku a osada Pechern  a dve exklávy severozápadne od mesta Bad Muskau ležia v Nemecku. 

Hlavným mestom Sliezska je Vratislav. 

Až do roku 1742 patrilo celé Sliezsko k Českej korune. V tých časoch bolo metropolou Sliezska mesto Vratislav. Po prehratej prvej sliezskej vojne sa väčšia časť Sliezska stala súčasťou Pruska a menšia časť súčasťou Rakúska. Po roku 1742 sa potom územie v rôznych historických obdobiach delilo na niekoľko častí s premenlivým rozsahom.

## Referencie

Jiří Procházka: 1683.Vienna obsessa. Via Silesiaca. ISBN 978-8O-9O3476-3-2. ITEM. Brno, Wien 2O12. 137 S. angl. summary

## Pozri aj
* České Sliezsko
** Rakúske Sliezsko 
* Poľské Sliezsko
** Pruské Sliezsko
* Tešínsko
*Slezania

## Externé odkazy
* Hranice Sliezska s moravskými enklávami na Mapy.com


Kategória:Dejiny Česka
Kategória:Dejiny Nemecka
Kategória:Historické územia v Česku
Kategória:Historické územia v Nemecku
Kategória:Historické územia v Poľsku
Askja

Vulkán **Askja** je veľký bazaltový komplex, budujúci masív Dyngjufjöll. Pozostáva z niekoľkých erupčných centier a troch kalder, najväčšia má priemer .

Sopečná aktivita začala približne pred 10&nbsp;000&nbsp;rokmi. Erupcia v roku 1875 (jedna z najväčších na Islande - bolo eruptovaných približne 30&nbsp;mil.&nbsp;m3 lávy a 180 mil. m3 prachu a popola, čo spôsobilo úhyn dobytka a následnú veľkú vlnu emigrácie na Islande) vytvorila novšiu,  širokú kalderu, teraz zaliatu vodou a známu ako jazero Öskjuvatn.

Oblasť je turisticky atraktívna, v niektorých jazierkach sa nachádza voda natoľko teplá, že umožňuje kúpanie pod šírym nebom aj v polárnych podmienakch. V blízkych horách prebiehal aj tréning astronautov pre program Apollo.

## Zoznam vulkanických foriem komplexu Askja
* **Štítové vulkány**
** Fjarholaydyngja
** Flatadyngja
** Flotudyngjuhraun
** Kollottadyngja
** Litladyngja
** Svartadyngja
** Veggejabunga
* **Kaldery**
** Öskjuvatn
* **Krátery**
** Herdubreidartaglagjoska
** Skalaralda
** Vikraborgir

## Externé odkazy
* www.volcano.si.edu  - komplex Askja na Global Volcanism Program (anglicky)

Kategória:Sopky Islandu
Kategória:Štítové vulkány
Kategória:Aktívne sopky
Myocyt

**Myocyt** alebo **svalová bunka** je základnou bunkou svalového tkaniva. V ich cytoplazme sa nachádza aktíno-myozínový komplex, ktorý umožňuje skrátenie – kontrakciu bunky, a to až na jednu osminu pôvodnej dĺžky. Mikroskopicky ide o *myofibrily*, zložené z ešte tenších, optickým mikroskopom neviditeľných *myofilamentov*.

Myocyt hladkého svalstva má vretenovitý tvar, s centrálne uloženým paličkovitým jadrom. Patrí medzi najväčšie bunky, nakoľko môže dosiahnuť dĺžku až 500 µm (maternica pri gravidite), pri hrúbke iba 4 – 7 µm. Na rozdiel od myocytu priečne pruhovaného svalstva nie je ovládateľný vôľou.

Základnou jednotkou priečne pruhovaného svalstva je mnohojadrové svalové vlákno.

Myocyty v organizme zabezpečujú mechanický pohyb.

## Pozri aj
* svalové vlákno
* hladká svalovina
* priečne pruhovaná svalovina

## Zdroj
* 

Kategória:Typy buniek
Kategória:Svaly
Baker (sopka)

**Baker** je najsevernejšie položená sopka Kaskádových vrchov v štáte Washington. Tento andezitový stratovulkán je po Rainieri druhá najzaľadnenejšia sopka Kaskádových vrchov.

Vek hornín je relatívne mladý, menej než 30&nbsp;000&nbsp;rokov, ale vulkán leží na erodovaných zvyškoch staršej sopky Butters, ktorá bola aktívna pred približne 500 až 300&nbsp;tisíc rokmi.

Na rozdiel od sopky Saint Helens boli jeho erupcie pokojnejšie. Prvá zaznamenaná erupcia (od španielskej expedície) pochádza z roku 1792. V 19. storočí osadníci v okolí pozorovali niekoľko menších freatických erupcií. Od roku 1880 sopka nejaví žiadnu aktivitu, aj keď pozorovania z posledných rokov naznačujú možnosť erupcie - pokles hladiny rovnomenného jazera Baker, zvýšenie aktivity fumarol v kráteri Sherman od roku 1975, ale presnejšie dôkazy o výstupe magmy z magmatického kozuba nie sú.

Vďaka zaľadneniu je Baker populárnym miestom vyznávačov zimných športov až do začiatku letných mesiacov. Časť územia sopky leží v prírodnej rezervácii Mount Baker Wilderness.

## Iné projekty
.

## Externé odkazy
* www.volcano.si.edu  - stratovulkán Baker na Global Volcanism Program 

Kategória:Sopky Washingtonu
Kategória:Stratovulkány
Kategória:Trojtisícovky v USA
Tigon

**Tigon** je kríženec tigrieho samca a levice, patrí teda do čeľade mačkovité.

Ako kríženec nemá vedecký názov. Môže vážiť až 150 kg. Aj keď genetickí rodičia tigona patria k najväčším mačkovitým šelmám v prírode, dospelé jedince tohto kríženca sú menšie než dospelé tigre a levy a sú slabšie.
Opakom tigona je liger, kríženec tigrice a levieho samca.

## Iné projekty

## Externé odkazy
* Obrázok Tigona

Kategória:Mačkovité
Kategória:Zvieracie krížence
Biela kniha Európskej únie

**Biela kniha EÚ** (angl. *EU White Paper*) je dokument vydávaný Európskou komisiou a obsahuje návrhy na postup spoločenstva v určitej oblasti. 

Jej vydaniu predchádza Zelená kniha EÚ. Biela kniha predstavuje podrobnejšie objasnenie iniciatívy spoločenstva. Po pozitívnom prijatí Európskou radou, môže z nej vzniknúť akčný program Európskej únie pre príslušnú oblasť. Jej prostredníctvom bol zadávaný napr. Program jednotného európskeho trhu - cieľ 2000, v ktorom komisia publikovala svoje návrhy o zdravej hospodárskej súťaži, prosperite a zamestnanosti v Európe.

Kategória:Politika Európskej únie
Cerro Negro

**Cerro Negro** (zo špan. **Čierna hora**) je relatívne mladý vulkán (prvá erupcia bola zaznamenaná v roku 1850), nachádzajúci sa v pohorí Cordillera de los Marbios v Nikarague.

Aj napriek relatívne mladému veku je dosť aktívny, od spomínaného roku 1850 eruptoval uz viac ako 20-krát. Erupcie boli väčšinou explozívne, ale nie katastofické, čomu však napomáha aj skutočnosť, že leží v riedko osídlenej oblasti krajiny. Väčšinou to sú emisie plynov a sopečného popola z hlavného krátera a výlevy láv z bočných (parazitických) kráterov.

## Iné projekty
.

## Externé odkazy
* www.volcano.si.edu  – vulkán Cerro Negro na Global Volcanism Program 

Kategória:Sopky Nikaraguy
Kategória:Troskové kužele
Kategória:Aktívne sopky
Zelená kniha Európskej únie

**Zelená kniha EÚ** (angl. *EU Green Paper*) je dokument vydávaný Európskou komisiou určený na rozprúdenie diskusie a na spustenie procesu pripomienkovania rôznych dokumentov na európskej úrovni. 

Európska komisia vydáva Zelené knihy preto, aby naznačila návrhy budúcnosti legislatívy EÚ. Po ukončení pripomienkovania vydáva Európska komisia dokument Biela kniha EÚ.

Kategória:Politika Európskej únie
Cerro Azul (Čile)

**Cerro Azul** je čilská sopka, nachádzajúca sa asi 200&nbsp;km južne od hlavného mesta Santiago. Stratovulkán leží na južnom okraji erupčného systému Descabezado Grande-Cerro Azul. Vrchol sopky je ukončený 500&nbsp;m širokým kráterom, na severnej strane prerušeným. Na západnom a juhozápadnom svahu sa nachádzajú mladé bazaltové troskové kužele, ktoré vznikli pri erupciách v 19 a 20. storočí.

## Sopečná činnosť
Prvá erupcia bola zanamenaná v roku 1846, odvtedy vulkán Cerro Azul eruptoval ešte 11 krát. V roku 1916 začala jedna z najväčších explozívnych erupcií 20. storočia - sopka vyvrhla viac ako 9,5&nbsp;km3 dacitovej tefry a sopečného prachu. Koniec aktivity nastal po 15-tich rokoch - 21. apríla 1931. Neskôr bol Cerro Azul aktívny v rokoch 1933, 1949 a 1967

## Externé odkazy
* www.volcano.si.edu - stratovulkán Cerro Azul na Global Volcanism Program 

Kategória:Sopky Čile
Kategória:Stratovulkány
Kategória:Aktívne sopky
Kategória:Trojtisícovky v Čile
Svalové vlákno

**Svalové vlákno** je základnou bunkovou stavebnou jednotkou priečne pruhovaného svalstva. Jeho jedinečnou zvláštnosťou je to, že ide o mnohojadrovú štruktúru, ktorá vznikla počas vnútromaternicového vývoja splynutím podlhovastých jednojadrových *myoblastov*. Výsledkom splynutia je medzistupeň, tzv. *myotuba*, ktorá má jadro v strednej a myofibrily vo vonkajších častiach. Počas vývoja sa jadrá presúvajú k povrchu a myofibrily do centrálnych častí bunky – vzniká zrelé svalové vlákno. Aby sa myotuba premenila na svalové vlákno, nesmie chýbať počas vývoja príslušný nerv – inak myotuba zanikne a vlákno sa nevytvorí.

Povrch svalového vlákna tvorí cytoplazmatická membrána, ktorá sa označuje ako *sarkolemma*. K nej prilieha tenká „bunková stena“ – tzv. *lamina basalis*, tvorená polysacharidmi a bielkovinami a na ňu nadväzuje sieť jemných retikulárnych vlákien. Svalové vlákno sa v mikroskope zobrazuje ako priečne pruhované – príčinou sú optické vlastnosti myofibríl.
Cytoplazma svalového vlákna sa nazýva *sarkoplazma*. Sarkoplazmy je pomerne málo, vyskytuje sa hlavne v blízkosti jadra, ktoré je uložené periférne pod sarkolemou. Vo vnútri vlákien (myofibríl) sú kontraktilné proteíny a ďalšie proteíny dôležité pre funkciu svalu (napr. myoglobín, ktorý zaisťuje prenos kyslíka a je príčinou červenej farby svalového tkaniva).

## Typy svalových vlákien
Svalové vlákna zastúpené vo svale nie sú rovnaké. Dnes sa rozoznávajú minimálne 3 typy vlákien, ktoré sa vzájomne odlišujú rýchlosťou a nástupom únavy:
* *typ I* alebo *SO vlákna* (z angl. slow-oxidative; staršie *červené* alebo *pomalé vlákna*) - obsahujú veľké množstvo mitochondrií, čo znamená, že tieto svaly využívajú energiu respiračného cyklu. Tieto svalové vlákna reagujú na podnet pomalšie, ale kontrakčná vlna pretrváva dlhšie a unavia sa neskoro.
* *typ IIA* alebo *FOG vlákna* (z angl. fast-oxidative-glycolitic) - prechodný typ medzi typom I a IIB
* *typ IIB (IIX)* alebo *FG vlákna* (z angl. fast-glycolytic; staršie *biele* alebo *rýchle vlákna*) - obsahujú glykolytické enzýmy, čo poukazuje na to, že získavajú energiu glykolýzou za vzniku kyseliny mliečnej. Sú schopné reagovať rýchlejšie, ale skoro sa unavia.

Rýchlosť či pomalosť vlákien je druhovo špecifická. V svale sa obvykle vyskytujú všetky typy vlákien, i keď v rôznom pomere. Pomalé vlákna sú skôr v hĺbke svalu, zatiaľčo rýchle na povrchu.

## Pozri aj
*myocyt
*priečne pruhovaná svalovina
*mäso

## Zdroj
* 

Kategória:Svaly
White Island (Whakaari)

**White Island** (maor. **Te Puia o <span dir="ltr" lang="mi">Whakaari</span>** – *strašná sopka*) je aktívny stratovulkán a rovnomenný ostro nachádzajúci sa asi  východne od pobrežia Severného ostrova Nového Zélandu. Názov *White Island* pochádza od Jamesa Cooka, nakoľko bol zahalený v oblaku bielych pár.

Andezitovo-dacitový stratovulkán je pomerne aktívny, od roku 1826 bolo zaznamenaných vyše 35 explozívnych a freatických erupcií, spojených s emisiami sopečných plynov, vulkanického popola a láv. Aj pred týmto obdobím však tvoril súčasť maorských legiend. Topografia povrchu sa značne mení, nakoľko erupciami vznikajú stále nové krátery.

thumb|left|250px|Chátrajúce zvyšky budov sírnej bane
Na ostrove sa nachádza opustená baňa na síru, ktorá sa tu ťažila s prestávkami od roku 1880. V roku 1914 sa zrútila časť steny severného krátera, čo vyvolalo lahár, ktorý zabil 10 robotníkov. V roku 1923 sa ťažba obnovila, ale koncom roku 1930 bola v dôsledku nerentability definitívne ukončená. Zvyšky budov stále zostávajú na ostrove a pomaly chátrajú.

Whakaari je od roku 1953 prírodná rezervácia. Na ostrov sa organizujú výlety loďou, príp. vrtuľníkom. 

Aj keď je sopečná aktivita permanentne monitorovaná, nedá sa s istotou predvídať. K poslednej masívnej erupcii vulkánu došlo 9. decembra 2019. V tom čase bolo na ostrove 47 ľudí - 22 z nich zahynulo, ďalších 25 ľudí s vážnymi poraneniami sa podarilo zachrániť.

## Iné projekty

## Externé odkazy
* www.volcano.si.edu – ostrov White Island na Global Volcanism Program 
*White Island kamera

Kategória:Ostrovy Nového Zélandu
Kategória:Sopky Nového Zélandu
Kategória:Stratovulkány
Kategória:Aktívne sopky
Henrik Tallinder

**Henrik Tallinder** (* 10. január 1979, Štokholm, Švédsko) je bývalý švédsky hokejový obranca, od sezóny 1997/98 hrával za tím Buffalo Sabres v NHL.

## Klubový hokej
Henrik Tallinder meria 192 centimetrov a váži 95 kilogramov. Strieľa pravou rukou. Svoju hokejovú kariéru začínal s tímom AIK Solna v švédskej súťaži Elitserien, odkiaľ po piatich rokoch odišiel roku 2000 do tímu TPS Turku vo fínskej SM-liige. Tallinder bol draftovaný v úvodnom drafte NHL roku 1997 v druhom kole ako 48. v celkovom poradí tímom Buffalo Sabres.

## Reprezentácia
Tallinder reprezentoval Švédsko v juniorskej kategórii na Majstrovstvách sveta v roku 1998.

## Externé odkazy
* 

Kategória:Švédski hokejisti
Kategória:Majstri sveta v ľadovom hokeji
Kategória:Strieborní olympijskí medailisti v ľadovom hokeji
Kategória:Švédski strieborní olympijskí medailisti
Kategória:Hráči Buffalo Sabres
Kategória:Hráči New Jersey Devils
Kategória:Osobnosti zo Štokholmu
Kategória:Hráči AIK IF Stockholm
Zoznam inštitúcií a orgánov Európskej únie

## Inštitúcie
* Európsky parlament
* Európska rada
* Rada
* Európska komisia
* Súdny dvor Európskej únie
* Európska centrálna banka
* Dvor audítorov

## Poradné orgány
* Hospodársky a sociálny výbor
* Výbor regiónov

## Ďalšie orgány a agentúry
* *kedysi [[Európsky menový inštitút]]*
* Európska investičná banka
* Európsky ombudsman
* Európske stredisko pre rozvoj odborného vzdelávania
* Európska nadácia pre zlepšenie životných a pracovných podmienok
* Európska agentúra pre životné prostredie
* Úrad pre harmonizáciu vnútorného trhu
* Európske monitorovacie stredisko drog a drogovej závislosti
* Európska agentúra pre hodnotenie liečiv
* Európska agentúra pre ochranu bezpečnosti a zdravia pri práci
* Komunitárny šľachtiteľský úrad
* Prekladateľské stredisko orgánov Európskej únie
* Európske stredisko pre monitorovanie rasizmu a xenofóbie
* Európska agentúra pre obnovu
* Európsky orgán práce
* Európsky úrad pre bezpečnosť potravín

* Európska chemická agentúra

* Európska agentúra pre námornú bezpečnosť
* Európska agentúra pre leteckú bezpečnosť
* Úrad pre výmenu informácií a technickú pomoc
* Európsky policajný úrad
* Úrad pre úradné publikácie
* Európsky štatistický úrad

Zoznam
Inštitúcie
Inštitúcie
Radio Islam

**Radio Islam** bola švédska rozhlasová stanica, v súčasnosti už iba internetová stránka, zasvätená podľa vlastných slov „oslobodzovaciemu boju palestínskeho ľudu proti Izraelu“ a proti „židovskému rasizmu voči Nežidom“. Podľa *Centra EÚ pre monitoring rasizmu a xenofóbie* ide o jednu z najradikálnejších antisemitských stránok na internete. Stránka vo viacerých jazykoch propaguje názory popieračov holokaustu a nacizmus (napr. Hitlerov *[[Mein Kampf]]*, *[[Protokoly sionských mudrcov]]*, knihu vo Francúzsku odsúdeného popierača holokaustu Rogera Garaudyho *Zakladajúce mýty izraelskej politiky* a podobné). 

Rádio založil v roku 1987 bývalý dôstojník marockej armády Ahmed Rami. Vysielalo až do roku 1990, kedy bol Rami odsúdený za podnecovanie nenávisti voči skupine obyvateľstva na šesť mesiacov väzenia. Po ročnej prestávke sa rádio vrátilo do éteru v roku 1991 a vysielalo až do roku 1993 pod vedením švédskeho neonacistu Davida Janzona. Aj on sa z rovnakého dôvodu ocitol vo väzbe, takže rádio opäť začalo vysielať až v roku 1996, opäť pod vedením Ahmeda Ramiho. V tom istom roku vznikla aj jeho internetová stránka.

Kategória:Antisemitizmus
Kategória:Spochybňovanie holokaustu
Black Horse and the Cherry Tree

**Black Horse and the Cherry Tree** je pieseň škótskej speváčky KT Tunstall, ktorá sa objavila na jej prvom albume Eye to the Telescope vydanom 13. decembra 2004.

Kategória:KT Tunstall
Doug Janik

**Doug Janik** (* 26. marec 1980, Agawam, Massachusetts,  USA) je bývalý americký hokejový obranca.

## Klubový hokej
Doug Janik meria 189 centimetrov a váži 94 kilogramov. Strieľal ľavou rukou. Svoju hokejovú kariéru začínal v univerzitnom mužstve univerzity v Maine. Janik bol draftovaný v úvodnom drafte NHL roku 1999 v druhom kole ako 55. v celkovom poradí tímom Buffalo Sabres.

## Reprezentácia
Janik reprezentoval Spojené štáty v rokoch 1999 a 2000 v juniorskej kategórii na majstrovstvách sveta.

## Externé odkazy
* 

Kategória:Hokejisti USA
Kategória:Hráči Buffalo Sabres
Kategória:Hráči Montreal Canadiens
Kategória:Hráči Dallas Stars
Kategória:Hráči Detroit Red Wings
Kategória:Hráči Tampa Bay Lightning
Kategória:Hráči Rochester Americans
Kategória:Hráči Hamilton Bulldogs
Kategória:Hráči Adler Mannheim
Kategória:Hokejisti draftovaní klubom Buffalo Sabres
Teppo Numminen

**Teppo Numminen** (* 3. júl 1968, Tampere, Fínsko) je bývalý fínsky hokejový obranca.

## Klubový hokej
Teppo Numminen meria 189 centimetrov a váži 89 kilogramov. Strieľa pravou rukou. Svoju hokejovú kariéru začínal v tíme svojho rodného mesta, Tappara, no v NHL hral už od roku 1988 za tím Winnipeg Jets, ktorým bol vydraftovaný v úvodnom drafte NHL roku 1986. Zostal v tíme Winnipeg Jets aj potom, ako sa stal tímom Phoenix Coyotes. V sezóne 2003/04 hral na ľade v drese Dallas Stars a po lockoute v NHL počas sezóny 2004/05 prešiel 4. augusta 2005 do tímu Buffalo Sabres.

## Iné projekty

## Externé odkazy
* 

Kategória:Fínski hokejisti
Kategória:Strieborní olympijskí medailisti v ľadovom hokeji
Kategória:Bronzoví olympijskí medailisti v ľadovom hokeji
Kategória:Fínski strieborní olympijskí medailisti
Kategória:Fínski bronzoví olympijskí medailisti
Kategória:Hokejisti na Zimných olympijských hrách 2006
Kategória:Fínski hokejoví tréneri
Kategória:Hráči Tappara Tampere
Kategória:Hráči Buffalo Sabres
Kategória:Hráči Phoenix Coyotes
Kategória:Hráči Winnipeg Jets
Kategória:Hráči Dallas Stars
Kategória:Účastníci MS v hokeji 1987
Kategória:Účastníci MS v hokeji 1991
Kategória:Účastníci MS v hokeji 1996
Kategória:Účastníci MS v hokeji 1997
Jeff Jillson

**Jeff Jillson** (* 24. júl 1980, North Smithfield, Rhode Island, USA) je bývalý americký hokejový obranca.

## Klubový hokej
Jeff Jillson meria 192 centimetrov a váži 99 kilogramov (údaj z roku 2006). Strieľal pravou rukou. Jillson bol draftovaný v úvodnom drafte NHL v prvom kole ako 14. v celkovom poradí tímom San José Sharks. Svoju hokejovú kariéru začínal v univerzitnom mužstve Michiganskej univerzity. Hral v AHL za tím Cleveland Barons predtým než nastúpil na ľad v drese San José Sharks. V sezóne 2002/03 bol vymenený do tímu Boston Bruins a 9. marca 2004 bol vymenený do tímu Buffalo Sabres.

## Iné projekty

## Externé odkazy
* 

Kategória:Hokejisti USA
Kategória:Hráči Buffalo Sabres
Kategória:Účastníci MS v hokeji 2004
Iberi

thumb|Približná poloha iberského osídlenia (iberovia v užšom zmysle).
**Iberi**, staršie **Iberovia**, boli kmene obývajúce Pyrenejský polostrov v staroveku a čiastočne aj v praveku. 

Názov Iberi sa používa:
* Iberi v užšom zmysle:
** pôvodne len pre (neindoeuróskych) obyvateľov španielskej Levanty
** neskôr sa rozšíril aj na okolité kmene - územie medzi riekami Segura a Rhôna, a ktorých osídlenie zasahovalo pravdepodobne až k Pyrenejám)
* Iberi v širšom zmysle:
** Napokon sa názov rozšíril aj na Keltoiberov vo vnútrozemí (zmes pôvodného obyvateľstva, Keltov a iných kmeňov; hovorili indoeurópskym jazykom).

## Dejiny
Charakteristická bola pre nich pomerne rozvinutá kultúra, ktorá (u Iberov v užšom zmysle) spájala domáce prvky s vplyvmi z východného Stredomoria. Vplyvy východného Stredomoria boli badateľné v neolite a eneolite (medenej dobe). Okolo 2500 pred Kr. badať vplyv Cypru, v 2. polovici 3. tisícročia vzniká vo východnom Španielsku civilizácia Los Milares a v Portugalsku Vila Nova de Sao Pedro. V eneolite tu bola kultúra zvoncovitých pohárov, v bronzovej dobe kultúra El Argar. 

Okolo roku 1100 pred Kr. sa tu podľa tradície v okolí Gadiru usadili prví fenickí kolonisti, ale archeologicky doložené sú až z 8. stor. pred Kr. Feničania založili Cádiz a na juhu sa vyvinula samostatná civilizácia Tartessos. Od 8. storočia si konkurovali Feničania a Gréci, v roku 540 získalo prevahu fenické Kartágo. Preto pramene z antického obdobia Iberov označujú ako žoldnierov Kartága a starovekého Grécka - bojovali na Sicílii (397 a 395 pred Kr.), v peloponézskych vojnách, v Kartágu i pod vedením Hannibala.

Od 6. storočia možno hovoriť o svojráznej „iberskej civilizácii“, ktorá dosiahla vrchol v 4. storočí pred Kr.

V druhej púnskej vojne sa dostali pod nadvládu Ríma.

## Charakteristika

Iberi neboli národom v pravom zmysle slova, skôr sa tak označovalo obyvateľstvo časti Pyrenejského polostrova. Žili v samostatných opevnených mestách, čo podľa historikov údajne svedčí o ich defenzívnej povahe a politickej nejednotnosti. Mali však i vlastnú menu, iberské mince, ktoré sa začali raziť približne v roku 250 pred Kr. ako napodobeniny gréckych mincí. Mince z neskoršieho obdobia sú dvojjazyčné, ibersko-latinské. Ich razenie sa skončilo okolo roku 45.

Existovali tri kultúrne oblasti so značnými kultúrnymi rozdielmi:
* Iberi v užšom zmysle vo Valencii, Katalánsku a južnom Francúzsku
* Iberi v užšom zmysle predstavovaní tartesským obyvateľstvom a prislúchajúcimi kmeňmi v Andalúzii
* Keltoiberi (Keltoiberovia, Keltiberi)

## Iné projekty

Kategória:Dejiny Španielska
Kategória:Dejiny Katalánska
Kategória:Etniká, národy a národnosti
Kategória:Nepriatelia a spojenci starovekého Ríma
Adiabata

thumb|Adiabata v diagrame p-V
**Adiabata**, presnejšie **vratná adiabata**, alebo **izoentropa** je krivka popisujúca zmeny stavových veličín počas adiabatického vratného deja. Najčastejšie sa vyjadruje v tzv. p-V diagrame.

V stavovom diagrame p-V (závislosť tlaku na objeme plynu ) má adiabata exponenciálny priebeh podľa rovnice:

: p.V^\kappa = const 
*p - tlak plynu
*V - objem plynu
*\kappa - Poissonova konštanta

V stavovom diagrame T-S (závislosť teploty na zmene entropie) má adiabata lineárny priebeh podľa rovnice:

: \Delta S = const 

* ΔS - zmena entropie plynu

Entropia sa pozdĺž adiabaty nemení, odtiaľ je odvodený aj jej alternatívny názov *izoentropa*.

## Referencie

Kategória:Izočiary v termodynamike
Kategória:Entropia
Izoterma (termodynamika)

thumb|Izotermy pre rôzne T v p-V diagrame. 
**Izoterma** je krivka popisujúca zmeny stavových veličín počas izotermického deja. 
 
V stavovom diagrame p-V (závislosť tlaku na objeme plynu) ideálneho plynu má izoterma hyperbolický priebeh podľa rovnice:

: p.V = const 
* *p* — tlak plynu
* *V* — objem plynu

V stavovom diagrame T-S (závislosť teploty na zmene entropie) má izoterma lineárny priebeh podľa rovnice:

: T = const 

* *T* — teplota plynu

Kategória:Izočiary v termodynamike
...and the Beat Goes On!

***...and the Beat Goes On!*** je debutový album nemeckej techno skupiny Scooter. Z neho boli vydané štyri single: „Hyper Hyper“, „Move Your Ass!“, „Friends“ a „Endless Summer“. Bol vydaný 31. januára 1995 v Nemecku, vydavateľstvom Edel Records. 

## Album
Na albume pracovali v zostave H. P. Baxxter (*Hans-Peter Geerdes*), Rick J. Jordan (*Hendrik Stedler*) a Ferris Bueller (*Sören Bühler*). Návrhom designu obalu albumu bol poverený Marc Schilkowski.

## Zoznam skladieb
# „Different Reality“ - 5:33
# „Move Your Ass!“ - 5:38
# „Waiting For Spring“ - 4:28
# „Endless Summer“ - 4:04
# „Cosmos“ - 6:06
# „Rhapsody In E“ - 6:02
# „Hyper Hyper“ - 5:00
# „Raving In Mexico“ - 6:05
# „Beautiful Vibes“ - 5:13
# „Friends“ - 5:10
# „Faster Harder Scooter“ - 5:06

## Poznámky
* „Waiting For Spring“ je založená na remixe The Loop! skladby z 1994 „Parade“ od Community Featuring Fonda Rae nazvanej „Parade (Waiting 4 Spring)“. Skupina The Loop! bola zložená H.P. Baxxterom, Rick J. Jordanom a Ferris Buellerom pred tým, než vytvorili Scooter.
* „Hyper Hyper“ má prvky zo skladby škótskej skupiny Ultra-Sonic „Annihilating Rhythm“.

## Referencie

Kategória:Albumy skupiny Scooter
Kategória:Hudobné albumy z 1995
Kategória:Hudobné albumy elektronickej hudby
Kategória:Debutové albumy
Wicked! (album)

***Wicked!*** je tretí album nemeckej techno skupiny Scooter. Bol vydaný 24. novembra 1996 v Nemecku, vydavateľstvom Edel Records. Na albume sa nachádza okrem hudobnej stopy aj multimedálny obsah.

## Album
Na albume pracovali v zostave H. P. Baxxter (Hans-Peter Geerdes), Rick Jordan (Hendrik Stedler), Ferris Bueller (Sören Bühler) a Jens Thele. Autorom hudby a textov k skladbe „I'm Raving“ je Marc Cohn. Autorom hudby a textov k skladbám „Don't Let It Be Me“ a „The First Time“ je Nosie Katzmann. Autorom všetkých ostatných skladieb je skupina Scooter. Vokály k skladbe „The First Time“ naspievala *Marry K*. Návrhom designu brožúry bol poverený Marc Schilkowski. Fotografie pre brožúru nafotil Michael Herman, s výnimkou fotografií z koncertu ktoré nafotil M. Tappendorf. Brožúra albumu obsahuje aj formulár pre objednávanie oblečenia a predmetov s logom skupiny.

## Zoznam skladieb
# „Wicked Introduction“ - 1:49
# „I'm Raving“ - 3:25
# „We Take You Higher“ - 4:22
# „Awakeing“ - 4:26
# „When I Was A Young Boy“ - 3:59
# „Couldwater Canyon“ - 5:15
# „Scooter Del Mar“ - 4:58
# „Zebras Crossing The Street“ - 4:58
# „Don't Let It Be Me“ - 3:59
# „The First Time“ - 5:27
# „Break It Up“ - 3:36

## Multimédiá
Okrem zvukovej stopy obsahuje tento album aj mutlimediálny obsah. Na albume sa nachádza videoklip k skladbe „I'm Raving“. Bonusový materiál je možné prezerať na počítačoch s operačným systémom Windows, alebo MAC.

Kategória:Albumy skupiny Scooter
Kategória:Hudobné albumy z 1996
Kategória:Hudobné albumy elektronickej hudby
Our Happy Hardcore (album)

***Our Happy Hardcore*** je druhý album nemeckej techno skupiny Scooter. Bol vydaný 28. marca 1996 v Nemecku, vydavateľstvom Edel Records. Tento album je prvým albumom skupiny Scooter na ktorom sa okrem hudobnej stopy nachádza aj multimedálny obsah. Z albumu boli vydané tri single: "Back In The UK", "Let Me Be Your Valentine" a "Rebel Yell".

## Album
Na albume pracovali v zostave **H.P. Baxxter** (*[[Hans-Peter Geerdes]]*), **Rick Jordan** (*[[Hendrik Stedler]]*), **Ferris Bueller** (*[[Sören Bühler]]*) a **[[Jens Thele]]**. Autormi textu a hudby k skladbe *Rebell Yell* sú Billy Idol a Steve Stevens. Všetky ostatné skladby sú dielom skupiny Scooter. Návrhom designu brožúry bol poverený Marc Schilkowski. Fotografie pre brožúru nafotil Andreas Kess. Brožúra albumu obsahuje aj formulár pre objednávanie oblečenia a predmetov s logom skupiny.

## Zoznam skladieb
# „Let Me Be Your Valentine“ - 5:42
# „Stuttgart“ - 4:52
# „Rebell Yell“ - 3:57
# „Last Minute“ - 2:57
# „Our Happy Hardcore“ - 5:25
# „Experience“ - 4:56
# „This Is A Monstertune“ - 4:22
# „Back In The UK“ - 3:25
# „Hysteria“ - 5:18
# „Crack It Up“ - 4:08

## Multimédiá
Okrem zvukovej stopy obsahuje tento album prvýkrát aj mutlimediálny obsah. Na albume sa nachádzajú fotografie, videoklip k skladbe **Let Me Be Your Valentine** a počítačová hra: KART (preteky motokár). Bonusový materiál je možné prezerať na počítačoch s operačným systémom Windows, alebo MAC.

Kategória:Albumy skupiny Scooter
Kategória:Hudobné albumy z 1996
Kategória:Hudobné albumy elektronickej hudby
Poissonova konštanta (termodynamika)

**Poissonova konštanta** (iné názvy: **Poissonovo číslo**, **pomer hmotnostných** (resp. **merných**) **tepelných kapacít**, **pomer tepelných kapacít**) je podiel hmotnostnej tepelnej kapacity pri stálom tlaku a hmotnostnej tepelnej kapacity pri stálom objeme. Označuje sa \kappa, alebo **k**, alebo \gamma (v anglickej literatúre): 

:\kappa = \frac{c_p}{c_V}     , kde 

**c<sub>p</sub>* je hmotnostná tepelná kapacita pri stálom tlaku
**c<sub>V</sub>* je hmotnostná tepelná kapacita pri stálom objeme. 

Pre ideálne plyny je zhodná s veličinou nazývanou izoentropický exponent (=adiabatický exponent).

Veličina má význam v termodynamike stlačiteľných tekutín, kde sa objavuje najmä v rovniciach súvisiacich s adiabatickým dejom. Vystupuje napríklad vo vzťahu pre rýchlosť zvuku v plynoch.

## Pôvod názvu
Názov konštanty bol odvodený z toho, že vystupuje ako exponent v tzv. Poissonovom zákone platnom pre adiabatický dej ideálneho plynu. 

## Hodnota
Hodnota tejto konštanty závisí od toho ako, sa jednotlivé pohyby molekuly podieľajú na jej energii. Preto je závislá od počtu stupňov voľnosti, a ďalších veličín je však vždy väčšia ako 1.

### Pre ideálny plyn
Poissonova konštanta ideálneho plynu závisí len od stupňov voľnosti f molekúl plynu podľa vzťahu:
: \kappa = \frac{f+2}{f}
Pre jednoatómový plyn sú možné pohyby pozdĺž troch nezávislých súradnicových osí, t. j. má 3 stupne voľnosti: 
: \kappa\ = \frac{5}{3} = 1.67
Pre dvojatómový plyn sú možné pohyby pozdĺž troch nezávislých súradnicových osí a rotácie okolo dvoch osí (okrem osi prechádzajúcej stredom spojených atómov), t. j. má 5 stupňov voľnosti: 
: \kappa = \frac{7}{5} = 1.4
Pre trojatómový plyn sú možné pohyby pozdĺž troch nezávislých súradnicových osí a rotácie okolo troch osí, t. j. má 6 stupňov voľnosti: 
: \kappa = \frac{8}{6} = 1.33

### Pre reálny plyn
Pri reálnych plynoch je zhoda s hodnotou vypočítanou pre ideálny plyn dobrá iba pre jednoatómové plyny. Pre dvoj- a viacatómové molekuly sa prejavuje vplyv tvaru molekuly, veľkosti (hmotnosti) atómov a termodynamickej teploty. S klesajúcou teplotou hodnota konštanty rastie. V tabuľke sú uvedené experimentálne zistené hodnoty pre niektoré plyny.

## Referencie

## Zdroje
* Feynman R.P., Leighton R.B., Sands M.: *Feynmanovy přednášky z fyziky 1/3*. Fragment Havlíčkův Brod. 2000.

Kategória:Termodynamika
Kategória:Materiálové konštanty
Kategória:Tepelné vlastnosti materiálov
Kategória:Tepelné kapacity
Kategória:Eponymické termíny vo fyzike
Age of Love (album)

***Age of Love*** je album nemeckej techno skupiny Scooter vydaný 27. augusta 1997 v Nemecku vydavateľstvom Edel Records.

## Zoznam skladieb
# „Introduction“ - 1:04
# „The Age of Love“ - 3:52
# „She Said“ - 5:18
# „Fire“ - 3:30
# „Dancing in the Moonlight“ - 4:32
# „Forever (Keep Me Running)“ - 4:45
# „Hit The Drum“ - 4:37
# „Don't Waste No Time“ - 4:14
# „Tonight“ - 4:57
# „Return to the Future“ - 4:56
# „Leave the Silence“ - 3:32

Kategória:Albumy skupiny Scooter
Kategória:Hudobné albumy z 1997
Kategória:Hudobné albumy elektronickej hudby
NGC 6602

**NGC 6602** je galaxia v súhvezdí Herkules, ktorú objavil francúzsky astronóm Guillaume Bigourdan 1. júla 1886.

Jej zdanlivá hviezdna veľkosť je 13,8.
        

## Pozri aj
* Zoznam NGC objektov

Kategória:Súhvezdie Herkules
6602
Kategória:Astronomické objekty objavené v roku 1886
NGC 6605

**NGC 6605** je otvorená hviezdokopa v súhvezdí Had, ktorú objavil anglický astronóm John Herschel 31. júla 1826.

Jej zdanlivá hviezdna veľkosť je 6.
        

## Pozri aj
* Zoznam NGC objektov

Kategória:Súhvezdie Had
6605
Kategória:Astronomické objekty objavené v roku 1826
NGC 6606

**NGC 6606** je galaxia v súhvezdí Lýra, ktorú objavil francúzsky astronóm Édouard Jean-Marie Stephan 8. augusta 1883.

Jej zdanlivá hviezdna veľkosť je 13,6.
        

## Pozri aj
* Zoznam NGC objektov

Kategória:Súhvezdie Lýra
6606
Kategória:Astronomické objekty objavené v roku 1883
NGC 6607

**NGC 6607** je galaxia v súhvezdí Drak, ktorú objavil americký astronóm Lewis A. Swift 4. augusta 1883.

Jej zdanlivá hviezdna veľkosť je 15,3.
        

## Pozri aj
* Zoznam NGC objektov

Kategória:Súhvezdie Drak
6607
Kategória:Astronomické objekty objavené v roku 1883
NGC 6604

**NGC 6604** je otvorená hviezdokopa v súhvezdí Had, ktorú objavil britsko-nemecký astronóm William Herschel 15. júla 1784.

Jej zdanlivá hviezdna veľkosť je 6,5.
        

## Pozri aj
* Zoznam NGC objektov

Kategória:Súhvezdie Had
6604
Kategória:Astronomické objekty objavené v roku 1784
NGC 6612

**NGC 6612** je galaxia v súhvezdí Lýra, ktorú objavil americký astronóm Lewis A. Swift v roku 1886.

Jej zdanlivá hviezdna veľkosť je 14,5.
        

## Pozri aj
* Zoznam NGC objektov

Kategória:Súhvezdie Lýra
6612
Kategória:Astronomické objekty objavené v roku 1886